Mihai Rotaru dezvăluie care sunt cele două adversare ale Universității Craiova. FCSB iese din calcul
Universitatea Craiova s-a impus în Gruia în fața celor de la CFR Cluj, scor 2-1, în prima etapă a play-off-ului SuperLigii.
Baiaram a deschis scorul la sfârșitul primei reprize. La începutul reprizei secunde, Mitriță a dublat avantajul oltenilor. Matei Ilie a redus din diferență la jumătatea reprizei secunde.
Mihai Rotaru, patronul Universității Craiova, a oferit mai multe declarații la sfârșitul meciului. Finanțatorul a declarat că echipa sa nu este implicată în luptă contra FCSB și a spus că doar în cazul în care oltenii vor fi la două puncte în spatele roș-albaștrilor, se vor gândi la titlu.
"Nu mă interesează de FCSB. Nu suntem în luptă cu FCSB. Noi suntem în luptă cu CFR Cluj și Rapid. Când o să fim la două puncte de FCSB, atunci o să mă intereseze.", a declarat Mihai Rotaru la Fotbal Club.